Slik var Sagens Kollen-drama
I en «folkeavstemning» hadde hun vunnet jomfruhoppet i nye Holmenkollen. NRK annonserte at det skulle sendes direkte i beste sendetid. Les også: Sagen får hoppe først i nye HolmenkollenMen dagen før - mens hun var på vei fra konkurranse i Japan stilte Bjørn Einar Romøren på trening i den nye VM-bakken - og kuppet det ærefulle oppdraget. Det var krefter i Kollenhopp som sto for regien. Det opprørte stortingspolitikere, likestillingstopper, og sponsorer. Og ikke minst ledelsen i Norges Skiforbund (NSF). Anette Sagen, som lørdag røk ut av konkurransen i NRKs folkekjære «Mesternes mester» , avslører detaljer fra det dramatiske døgnet. Hvordan hun ble holdt skjult på Toppidrettssenteret i Oslo og hvorfor hun måtte gå ut bakveien på Gardermoen da hun kom hjem fra renn i Japan. Leste du dette? Hopp-Sagen ble forsøkt voldtatt– Jeg skjønte at det var noe helt spesielt som hadde skjedd da jeg slo på telefonen under mellomlanding på Charles de Gaulle-flyplassen i Paris. Det var en haug med meldinger. Jeg fikk vite at det var blitt hoppet i Kollen. Pressen var på saken. Det var helt «Texas», sier Anette Sagen. – Ble du skikkelig forbannet? – Egentlig ikke. Jeg visste at noen skulle hoppe for å prøve bakken. Men ikke at det skulle være Bjørn Einar Romøren som skulle ta det første hoppet. Det var tanken på alt oppstyret som ventet meg, som gjorde at jeg ville gjemme meg, sier Sagen.Da hun og kvinnelandslaget sto på Gardermoen, ble det tatt grep fra NSF-hold. Sportssjef for hopplandslagene, Clas Brede Bråthen, bekrefter at de fikk hjelp av flyplassens sikkerhetssjef til å snike seg gjennom utgangen for statsoverhoder. Clas Brede Bråthen uttaler at han opplevde situasjonen som ekstremt alvorlig. Han våknet til inngående samtale fra daværende Oslo-ordfører Fabian Stang. – Det var da jeg skjønte dimensjonen i saken. Det er liksom ikke hver dag han ringer og vekker meg, sier Clas Brede Bråthen. Leste du dette? Sagen slått ned i bakken av hoppvenninne Det ble umiddelbart lagt en strategiplan fra hopptoppenes side. – Vi ville forhindre at Anette Sagen fikk et emosjonelt utbrudd foran media på Gardermoen, sier Bråthen.Han bekrefter at presset en stund var enormt. Saken handlet om mye mer enn bare idrett. Kvinnediskriminering, manglende respekt, og mannssjåvinister. Skjellsordene haglet. Kvinnen som hadde kjempet for kvinnehopp i OL og VM fikk folkets sympati. – Det var utvilsomt den vanskeligste saken jeg har håndtert. Fordi den ble så enormt stor på veldig kort tid. Den berørte unge utøvere, den ene (Sagen) ble fratatt noe, og den andre (Romøren) gjorde noe han ikke skulle gjort. Men han gjorde det heller ikke i den hensikt å stjele noe, sier Bråthen. Bråthen forteller at NSF måtte gå til krig mot kuppmakerne i Holmenkollen for å gjenopprettet tilliten til publikum og sponsorer. – Jeg opplevde sponsorer som var tydelige på at de var spente på hvordan vi ville takle situasjonen, sier Clas Brede Bråthen. Romøren medgir at han fortsatt angrer. – Det var veldig synd at jeg ikke så utfallet av det tidligere. Jeg vil ikke rangere det i forhold til dumme ting jeg har gjort opp gjennom årene. Men jeg står fortsatt på at hensikten var å hjelpe klubben min med å teste bakken, sier Bjørn Einar Romøren. VG var hovedsponsor for hopperne da saken eksploderte. Tidligere merkantil direktør Per Håkon Fasting avkrefter at det ble vurdert terminering av avtalen på grunn av det grove overtrampet mot Sagen og kvinnehopp. – Jeg ga klar beskjed om at vi ikke er sponsor for noe som kan gi dårlige vibber hos det norske folk. Men vi var aldri i nærheten av å kansellere sponsorkontrakten, sier Fasting. Leste du dette? Sagen: - Herregud, jeg begynner å bli gammel Rennleder i Holmenkollen Torgeir Nordby og leder i Kollenhopp Roar Gaustad fikk irettesettelse av skistyret i NSF. Romøren ble utestengt fra verdenscupen i tre renn. – I ettertid ser jeg at denne saken var en bekreftelse på at folk satte pris på meg for hva jeg har gjort for sporten. Det var derfor det ble reagert såpass hardt. Og det setter jeg veldig stor pris på, sier Sagen. Etter forrige sesong parkert hun hoppskiene. Nå studerer hun for å bli sykepleier. I tillegg er hun hopptrener for rekrutter i Vikersund.
Anette Sagen (31) ble smuglet ut bakveien på Gardermoen – og holdt skjult i Oslo – da det stormet som verst under hoppskandalen for snart seks år siden.